एका मतानुसार खंडोबा हे नाव या देवतेच्या खंडा ([[संस्कृत]] [[खड्ग]] -> [[मराठी]] खंडा) या शस्त्रावरून आले आहे. दुसऱ्या मतानुसार हा [[संस्कृत]] "स्कंद" शब्दाचा अपभ्रंश आहे. (स्कंद -> स्कंदोबा -> खंडोबा) याखेरीज मल्हारी(मल्लारी), खंडेराय, मार्तंडभैरव, म्हाळसाकांत, रवळनाथ, येळकोटी(येळ=सात,सात कोटी सैन्य असलेला) ही खंडोबाची इतर नावे होत. "मल्लू खान" आणि "अजमत खान" (अजमत = चमत्कार) ही नावे खंडोबाच्या [[मुसलमान]] भक्तांमध्ये लोकप्रिय आहेत. ते खंडोबाच्या खंडा [[शस्त्र|शस्त्रास]] "मल्लू खान की [[गदा]]" अशा नावाने संबोधतात. "मल्ह / मल्ल + अरी" अशी मल्हारी शब्दाची फोड असून "मल्ल राक्षसाचा शत्रू" असा त्याचा अर्थ आहे. "म्हाळसेचा पती" म्हणून खंडोबास "म्हाळसाकांत" असे म्हणतात. येळकोटी म्हणजे सात कोटी सैनिकांचा नायक. खंडेराय (राय = राजा) हे नावही खंडोबाचे राजेपण दर्शविते. 

[[कर्नाटक|कर्नाटकात]] खंडोबास "मैलार" किंवा "खंडू गौडा" (स्वैरपणे : खंडू पाटील) तर [[आंध्र प्रदेश|आंध्रात]] "मल्लाण्णा" नावाने ओळखतात.

[[मल्हार]] हा महाराष्ट्रातील अनेक कुटुंबांचा लोकप्रिय असा कुलस्वामी(कुलदैवत) आहे. खंडोबाचेही ते एक नाव आहे. [[खंडोबा]] हा शंकराचा अवतार समजला जातो. मल्लासुर दैत्याचा संहार केला, मल्लाची हार झाली म्हणून मल्ल + हार अशा रितीने [[मल्हार]] हे नाव मिळाले असावे. "येळकोट येळकोट जय मल्हार" असा या देवाचा जयघोष केला जातो. मल्हारी मार्तंड (मल्लारिमार्तंड) असेही नामाभिधान आहे. मूळ संस्कृतमध्ये या नावाचा उच्चार "मल्लार" असा आहे.
तळी भंडार
कुळाचार
तळी भरणे
नाव